LAILETNA: SANGKAH HOIHTAK KIPATNA

Sangpiangna Laisinna leh Khantohna Taangkona gelhzia ding innkuan ciat tungah hilhcianna

## Sangkah hoihtak kipat theihna ding banghang in thupi hiam?

Sangkah hoihtak kipat theihna in na tano ading a hoih zaw a laisinna leh lungnopna hong ngah sak hi. Tua in:

* a laisinna uh leh a khantohna uh a khaktante tawh kipelh sak
* naupangte lungmuanna, kimuanna leh kizopna nei sak
* thuakzawhna khangsak.

## Sangpiangna Laisinna leh Khantohna Taangkona (Transition Learning and Development Statement) acih in bang hiam?

Sangpiangna Laisinna leh Khantohna Taangkona (Sangpiangna Lai zong kici) pen naupang neutuung kipattahna pan sangpi ah a kahtoh dinguh ciangin naupangte ading a kigelh ahi hi. Sangpiangna Lai (Transition Statement) in pattahna service te, sanginnte leh innkuanpihte kikalah theih ding thute kitheihsak sawnna baih sak zaw hi.

Naupangte’ Sangpiangna Lai (Transition Statement) sungah a kihel ding te in:

* na tano’ min, a suahni, leh a maan
* nang min leh kizopna ding a kicing in
* naupang neutuung pattahna service leh na naupangte hong pattah sak naupang neutuung pattahna ah a semte ii min leh kizopna ding a kicingin
* na tano’ uukte, siamnate leh hihzawhnate tawh kisai thute
* naupangte’ laisinna panpih theihna ding laihilh ziate

Hih theih ding thute in na prep sangsiate na naupangte thu thei sak in, a laisinna uh geelkhol sak thei ding hi. Sangpiangna Lai (Transition Statement) in sangkah a kipat uh ciangin, na naupangte’ laisinna hong tel sak, hong panpih thei sakin, thu zong hong kikumkhawm thei sak ding hi.

Na tano in Outside School Hours Care (OSHC) ah a kah ding leh, OSHC service ah zong Sangpiangna Lai (Transition Statement) copy khat kipia ding hi.

Na tano’ Sangpiangna Lai (Transition Statement) in hong panpih thute in:

* na tano’ uukte hong vaihawm sak thei
* na tano’ kahna naupang neutuung pattahna pan sangpi ah nuamtak hong piang sak thei

## SANGPIANGNA LAI SUNGAH NA GELH DING THUTE

Naupangte a Sangpiangna Lai (Transition Statement) uh bawl sakin sangkah hoihtak a kipat theihna dingin ki panpih thei hi.

Sangpiangna Lai (Transition Statement) sungah mimal tuamtuam in a gelh ding khenna tampi om hi:

**Khen 1 na leh 1.1** **na** pen na tano’ neutuung siate in a gelh ding ahi hi.

**Khen 1.2 na** pen na tano in khantohna lam tawh kisai zekaina ahihkeileh thanemna a neih leh na tano ii naupang neutuung siate in gelh thei ding uhhi. Naupangte a panpih adang naupang neutuung pattahna ah a semte in zong at sak thei hi.

**Khen 2 na: Naupang** tawh kisai pen nang ahihkeileh naupang neutuung pantahna pan siate cihbang maingap uham khatpeuh in huh in, naupangte in a gelh ding ahi hi.

**Khen 3 na: Innkuan** tawh kisai pen nang ma at ding ahi hi. Hih munah a thupi na muhna hong dotte in:

* na tano’ uukte
* na tano ading na lametnate, na lunggulhnate leh na ngimnate

Hih theihsakna in na tano ii siate (leh a OSHC siate, a neih uh leh) in nang leh na tano kamkupna hong nei sakin, na tano’ laisinna leh khantohna hong tawsawn thei hi.

## A BANAH bang hiH LAI ding?

Na gelh khit sa Khen 3 na (leh Khen 2 na, na tano na at pih khit leh) pen na tano’ naupang neutuung siate kiang ap kik ding.

Sangpiangna Lai (Transition Statement) sunga khennate khempeuh gawmkhawmin copy khatta pia ding uhhi:

* nang tungah
* na tano’ kahna sang ah
* na tano’ kahna OSHC service ah, a neih uh leh

Sang na teel nai kei zenzen leh, Sangpiangna Lai (Transition Statement) copy a nihveina hong kipia ding hi. Na tano sang na ap ciangin sang ah tua copy na pia thei hi.

Khen 3 na pen na ap kik keileh, naupang neutuung a pantah siate in Sangpiangna Lai (Transition Statement) kigelh khin sa sung pan adangte nang tung, na tano’ kahna sang leh na tano’ OSHC service tung, a neih uh leh, hong zasak thei lai ding hi.

Sangpiangna Lai (Transition Statement) sunga thute genkhiatna in naupangte sangpi ah lungnuamtakin a kahtheih nadingin hong huh ding hi. Ahizongin, na tano’ kahna sangte tungah tua Sangpiangna Lai (Transition Statement) na piaknop keileh, na tano’ naupang neutuung siate hopih in.

Khatveivei ciangin Victoria gamke pilsinna leh naupang kepna ah a semte in naupangte’ cidamna ahihkeileh bitna kepcingna dingin thulehlate theihsak sawn ding kisam hi. Naupang kepna, kideidanna-deihlohna, cidamna leh bitna nasepna leh naupangte lungnopna leh bitna ding sepdingte sep a kulna munah na tano leh a innkuanpihte tawh kisai thute naupang neutuung pilsinna service in gensawn thei hi. A kicingzaw a theihna dingin, <https://www.vic.gov.au/information-sharing-schemes-and-the-maram-framework> ah en in.

# A kicingzaw a theih nadingin

[www.education.vic.gov.au/transitiontoschool](http://www.education.vic.gov.au/transitiontoschool) ah en in.

Hih lai pen [www.education.vic.gov.au/transitiontoschool](http://www.education.vic.gov.au/transitiontoschool) ah pau tuamtuam tawh om hi.